На ўзроўні дыпламатычных зносінаў з Ватыканам кантакты мелі сярэднюю інтэнсіўнасць, аднак упершыню адкрыта з боку Апостальскай Сталіцы было заяўлена пра яе ўдзел — разам з краінамі Еўрасаюза і Злучанымі Штатамі — у дыпламатычным ціску на беларускія ўлады ў пытанні вызвалення палітычных вязняў. 9 Ключавую ролю ў пасярэдніцтве паміж беларускімі ўладамі і Ватыканам у працэсе палітычнага пахаладання пасля 19 снежня 2010 года выконваў нунцый Клаўдзіа Гуджэроці. У 2015 годзе яго місія ў Беларусі была завершаная, а прызначэнне новага амбасадара Ватыкана ў Беларусь зацягнулася. Гэта можа сведчыць як пра змяншэнне інтэнсіўнасці кантактаў па лініі Ватыкан — Мінск, так і пра перафармуляванне палітыкі ў дачыненні да Беларусі з боку Святога Прастола — і стратэгічна, і тактычна.